《赠张道圣》
宋代·洪刍

曲江忠荩蔼前修，晚岁差池恨未休。鼻祖声名高岭海，耳孙诗未尚风流。

眼中韶石还家梦，客里西山脱叶秋。示我开元馀翰墨，怀贤抚事却成愁。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。